**„SVJETLOSTKOMERC“ d.d.**

**SARAJEVO**

**SKUPŠTINA DIONIČARA**

Na osnovu člana 234. Zakona o privrednim društvima (''Sl. novine F BiH'', br. 81/15) i člana 106. Statuta ˝SVJETLOSTKOMERC˝ d.d. Sarajevo – prečišćeni tekst broj OPI-IP: 349/2018 od 20.06.2018. godine, Skupština dioničara Društva na sjednici održanoj dana 01.07.2024. godine donijela je Odluku o isplati dividende za 2023. godinu od 01.07.2024. godine i ovim putem objavljuje:

**O B A V J E Š T E NJ E**

**o isplati dividende za 2023. godinu**

**Skupština dioničara Svjetlostkomerc dd Sarajevo je na sjednici održanoj 01.07.2024. godine sa početkom u 10.00h donijela Odluku o isplati dividende za 2023. godinu, na osnovu koje se ima isplatiti dividenda i to 48,00KM po dionici** dioničarima Društva koji su bili na Listi dioničara na dan donošenja Odluke o isplati dividende, odnosno 01.07.2024. godine.

Dioničarima će se dividenda uplatiti na njihove bankovne račune, o čemu su dioničari dužni u pisanoj formi dostaviti Društvu neophodne upute za isplatu dividende (broj računa i naziv banke), zajedno sa ličnim/osobnim podacima i kopijom lične isprave o identifikaciji dioničara za fizičke osobe.

Pored prethodno navedenih podataka, dioničari domaći pravni subjekti dužni su dostaviti Aktuelni izvod iz nadležnog Sudskog registra ne stariji od 3 (tri) mjeseca u originalu ili u kopiji ovjerenoj od strane nadležnog organa ili notara.

(1)      Dioničari – strani pravni subjekti dužni su dostaviti aktuelni izvod/certifikat, ili drugi adekvatan dokument iz koga je vidljiva njihova aktuelna registracija i osobe ovlaštene za zastupanje – zakonski zastupnici, koji mora biti izdat od strane nadležnog poslovnog registra trgovačkih društava/kompanija domicilne države ne stariji od 3 (tri) mjeseca, u originalu sa nadovjerom nadležnog organa domicilne države – Apostilom *(„Apostille“)* ili u kopiji također ovjerenoj do strane notara sa nadovjerom nadležnog državnog organa – Apostilom (*„Apostille“).*

(2)      Ako domicilna država dioničara stranog pravnog subjekta nije potpisnik Haške konvenicje iz 1961. godine *(„Konvencija o ukidanju potrebe  legalizacije stranih javnih isprava, Hag 5. oktobra 1961. godine“* – *eng. „The Hague Convention Abolishing the Requirement for Legalisation for Foreign Public Documents“- the „Apostille convention“, ili skraćeno: „Apostille treaty“)* neophodno je da bilo koji dokument naveden u stavu (1) ovog člana sadrži potvrdu o punoj legalizaciji isprava izdatu od strane nadležnog državnog organa domicilne države u skladu sa relevantnom domicilnom regulativom.

(3)      Na zahtjev domaćih poslovnih banaka dioničari strani pravni subjekti dužni su prije isplate dividende, dostaviti i sve druge dokaze odnosno isprave u originalu ili ovjerenoj kopiji, koji na zahtjev poslovne banke moraju biti nadovjereni ili legalizirani kako je to predviđeno u ovom Obavještenju.

Društvo će isplatiti dividendu u roku od 12 mjeseci od dana prijema pisanih informacija i isprava navedenih u ovom Obavještenju.

**Za sve dodatne informacije oko isplate dividende dioničari mogu dobiti na e-mail:** **senada.karcic@klas.ba****.**

\_\_\_\_\_\_\_\_\_\_\_\_\_\_\_\_\_\_

**PREDSJEDNIK SKUPŠTINE**